
Stillingsinstruks faddersjef
“Faddersjefen har overordnet ansvar for at ingen nye studenter ved HiST savner mor og far og gamle venner”

Definisjoner

Faddersjef: Overordnet ansvar for fadderopplegget ved HiST

Fadderansvarlig: Ansvar for fadderopplegget på en avdeling
Fadderstyret: Faddersjef og de funksjonene faddersjef ønsker i styret

Startpakken: “Pakke” til nye studenter med info, produktprøver med mer
Valg

Faddersjef velges av Studentparlamentet innen utgangen av kalenderåret.

Alle registrerte studenter ved Høgskolen i Sør-Trøndelag er valgbare som faddersjef.

Konkrete oppgaver

· Bindeledd mellom fadderansvarlige og høgskoleadministrasjonen, samt å opprettholde en god dialog med høgskoleadministrasjonen
· Ha kontakt med internasjonal koordinator i Studentparlamentet angående utenlandske studenter

· Skaffe økonomiske midler
· Lage en fremdriftsplan og legge den frem for Studentparlamentet medio februar
· Lage en skriftlig evaluering på maksimum 10 sider som fremlegges for Studentparlamentet medio desember
· Sette ned fadderstyret etter de funksjonene som ønskes
· Fremlegge regnskap for Fadderuka på et Studentparlamentsmøte senest februar det påfølgende året
Ansvar for

· At alle avdelinger velger en fadderansvarlig 

· Startpakken

· Å lage felles opplegg for HiST i samarbeid med fadderstyret
· Å holde en fadderskolering

Myndighet

1 Faddersjefen er ansvarlig for fadderopplegg, og har frihet til å utforme uka så lenge han ikke bryter stillingsinstruksen eller Studentparlamentets vedtekter. Han skal imidlertid rådføre seg med fadderstyret.  
2 Kontrakter som inngås på vegne av Fadderuka skal underskrives av både faddersjef og leder av Studentparlamentet
Annet
Dersom fadderuka velger å kompensere noen i organisasjonen sin, må denne personen være fristilt fra annen jobb tilsvarende kompensasjonens størrelse. Personen som kompenseres, må være tilgengelig på telefon i kontortiden.

